![armenia_small_emblem[1]]()

#### ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ

####  ԵՎ ՍՊՈՐՏԻ ՆԱԽԱՐԱՐ

**ՀՐԱՄԱՆ**

 N o « » 2020

**ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ 2019 ԹՎԱԿԱՆԻ ՀՈՒԼԻՍԻ 26-Ի N 405-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ**

 **ԿԱՏԱՐԵԼՈՒ ՄԱՍԻՆ**

 Հիմք ընդունելով «Նորմատիվ իրավական ակտերի մասին» ՀՀ օրենքի 34-րդ հոդվածը՝

**ՀՐԱՄԱՅՈՒՄ ԵՄ**

1. ՀՀ կրթության, գիտության, մշակույթի և սպորտի նախարարի՝ 2019 թվականի հուլիսի 26-ի «Հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների 2019-2020 ուսումնական տարվա օրինակելի ուսումնական պլանները հաստատելու մասին» N 405-Ն հրամանի՝
2. հավելված 1-ի 13-րդ, 15-րդ և 40-րդ կետերում, հավելված 2-ի 13-րդ և 15-րդ կետերում, հավելված 3-ի 21-րդ և 23-րդ կետերում «գարնանայինը՝ 2020թ. մարտի 23-ից 29-ը ներառյալ» բառերը փոխարինել «գարնանայինը՝ 2020թ. մարտի 2-ից 8-ը ներառյալ» բառերով,
3. հավելված 1-ի 14-րդ կետում, հավելված 2-ի 14-րդ կետում, հավելված 3-ի 22-րդ կետերում «գարնանայինը՝ 2020թ. մարտի 16-ից 29-ը ներառյալ» բառերը փոխարինել «գարնանայինը՝ 2020թ. մարտի 2-ից 8-ը ներառյալ և մարտի 23-ից 29-ը ներառյալ» բառերով:

 **ՆԱԽԱՐԱՐ՝ ԱՐԱՅԻԿ ՀԱՐՈՒԹՅՈՒՆՅԱՆ**

 **ՀԻՄՆԱՎՈՐՈՒՄ**

**<<ՀԱՆՐԱԿՐԹԱԿԱՆ ՀԻՄՆԱԿԱՆ ԸՆԴՀԱՆՈՒՐ, ՄԱՍՆԱԳԻՏԱՑՎԱԾ ԵՎ ՀԱՏՈՒԿ ՊԵՏԱԿԱՆ ԾՐԱԳՐԵՐ ԻՐԱԿԱՆԱՑՆՈՂ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ 2019-2020 ՈՒՍՈՒՄՆԱԿԱՆ ՏԱՐՎԱ ՕՐԻՆԱԿԵԼԻ ՈՒՍՈՒՄՆԱԿԱՆ ՊԼԱՆՆԵՐԸ ՀԱՍՏԱՏԵԼՈՒ ՄԱՍԻՆ ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ 2019 ԹՎԱԿԱՆԻ ՀՈՒԼԻՍԻ 26-Ի N 405-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ>> ՀՀ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻՀՐԱՄԱՆԻ ՆԱԽԱԳԾԻ**

1. **Իրավական ակտի ընդունման անհրաժեշտությունը**

Հաշվի առնելով այն հանգամանքը, որ Առողջապահության նախարարության կից ներկայացվող գրության համաձայն՝ աշխարհում՝ պայմանավորված նոր կորոնավիրուսային վարակով համաճարակային իրավիճակը լարված է, և հիմք ընդունելով հանրապետությունում սուր շնչառական վարակներով հիվանդացության ցուցանիշները, անհրաժեշտ է ժամանակավորապես դադարեցնել հանրակրթական ուսումնական հաստատությունների գործունեությունը:

**2**. **Ընթացիկ իրավիճակը և խնդիրները**

Հանրակրթական ուսումնական հաստատություններում արձակուրդների ժամկետները կարգավորվում են <<Հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների 2019-2020 ուսումնական տարվա օրինակելի ուսումնական պլանները հաստատելու մասին>> ՀՀկրթության, գիտության, մշակույթի և սպորտի նախարարի 2019 թվականի հուլիսի 26-ի N 405-Ն հրամանի պահանջներին համապատասխան, որոնք, անհրաժեշտ է վերանայել՝ հիմք ընդունելով Առողջապահության նախարարության դիրքորոշումը՝ պայմանավորված Հայաստանի Հանրապետությունում սուր շնչառական վարակներով հիվանդացության ցուցանիշները:

**3.Կարգավորման նպատակը և բնույթը**

 Նախագծի ընդունմամբ գործող կարգում ամրագրված արձակուրդների ժամկետները կհամապատասխանեցվեն «Կառավարության կառուցվածքի և գործունեության մասին» ՀՀ օրենքի հավելվածի 2-րդ մասի համաձայն՝ առողջապահության,  հանրային առողջության և բնակչության սանիտարահամաճարակային անվտանգության ապահովման ոլորտներում Կառավարության քաղաքականությունը մշակող Առողջապահության նախարարության կողմից ներկայացված (կցվում է) ժամկետներին:

**4. Ակնկալվող արդյունքը**

Նախագծի ընդունման արդյունքում կապահովվի հանրակրթական ուսումնական հաստատության սովորողների և աշխատակիցների՝ ՀՀ Սահմանադրության 85-րդ հոդվածի 1-ին կետում ամրագրված («Յուրաքանչյուր ոք, օրենքին համապատասխան, ունի առողջության պահպանման իրավունք:») իրավունքի իրացման երաշխիքները:

1. **Ակտի նորմատիվ բնույթի հիմնավորվածությունը**

«Կրթության մասին» ՀՀ օրենքի 14-րդ հոդվածի 2-րդ մասով սահմանված է «Հանրակրթական ուսումնական հաստատություններում կրթության գործընթացը կարգավորվում է օրինակելի ուսումնական պլաններով և առարկայական ծրագրերով: Դրանք մշակում և հաստատում է կրթության պետական կառավարման լիազորված մարմինը:», ինչի հիման վրա ՀՀ կրթության, գիտության, մշակույթի և սպորտի նախարարի 2019 թվականի հուլիսի 26-ի N 405-Ն հրամանով հաստատվել են հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների 2019-2020 ուսումնական տարվա օրինակելի ուսումնական պլանները:

«Հանրակրթության մասին» ՀՀ օրենքի 30-րդ հոդվածի 1-ին մասի 10-րդ կետում ամրագրված է, որ պետական ուսումնական հաստատություններում արձակուրդների ժամկետները և տևողությունը սահմանում է կրթության պետական կառավարման լիազորված մարմինը:

1. **Նախագծի մշակման գործընթացում ներգրավված ինստիտուտները և անձինք**

ՀՀ կրթության, գիտության, մշակույթի և սպորտի նախարարություն:

**ՏԵՂԵԿԱՆՔ**

**«ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ 2019 ԹՎԱԿԱՆԻ ՀՈՒԼԻՍԻ 26-Ի N 405-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ**

**ԿԱՏԱՐԵԼՈՒ ՄԱՍԻՆ» ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ**

**ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ**

**ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆԻ ԲՅՈՒՋԵՈՒՄ ԾԱԽՍԵՐԻ և ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«ՀՀ կրթության, գիտության, մշակույթի և սպորտի նախարարի 2019 թվականի հուլիսի 26-ի N 405-Ն հրամանում փոփոխություններ կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի ընդունմամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի նախատեսվում:

**ՏԵՂԵԿԱՆՔ**

**«ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ 2019 ԹՎԱԿԱՆԻ ՀՈՒԼԻՍԻ 26-Ի N 405-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ**

**ԿԱՏԱՐԵԼՈՒ ՄԱՍԻՆ» ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ**

**ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ**

**ԱՅԼ ԻՐԱՎԱԿԱՆ ԱԿՏԵՐ ԸՆԴՈՒՆԵԼՈՒ ՄԱՍԻՆ**

«ՀՀ կրթության, գիտության, մշակույթի և սպորտի նախարարի 2019 թվականի հուլիսի 26-ի N 405-Ն հրամանում փոփոխություններ կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի ընդունման կապակցությամբ այլ նորմատիվ իրավական ակտեր ընդունելու անհրաժեշտությունը բացակայում է: